# 关于谷雨古诗

来源：网络 作者：前尘往事 更新时间：2024-07-10

*下面是为您整理的关于谷雨古诗，仅供大家查阅。　　《木兰花慢》　　【元代】王恽　　谷雨日，王君德昂约牡丹之会，某以事夺，北来祁阳道中，偶得此词以寄。　　问东城春色，正谷雨，牡丹期。　　想前日芳苞，近来绛艳，红烂灯枝。　　刘郎为花情重，约柳边、...*

下面是为您整理的关于谷雨古诗，仅供大家查阅。

　　《木兰花慢》

　　【元代】王恽

　　谷雨日，王君德昂约牡丹之会，某以事夺，北来祁阳道中，偶得此词以寄。

　　问东城春色，正谷雨，牡丹期。

　　想前日芳苞，近来绛艳，红烂灯枝。

　　刘郎为花情重，约柳边、娃馆醉吴姬。

　　罗袜凌波微步，玉盘承露低垂。

　　春风百匝绣罗围。看到彩云飞。

　　甚着意追欢，留连光景，回首差池。

　　半春短长亭畔，漫一杯、藉草对斜晖。

　　归纵酴醿雪在，不堪姚魏离枝。

　　《采茶歌》

　　【清代】乾隆皇帝

　　前日采茶我不喜，率缘供览官经理；

　　今日采茶我爱观，吴民生计勤自然。

　　云栖取近跋山路，都非吏备清跸处，

　　无事回避出采茶，相将男妇实劳劬。

　　嫩荚新芽细拨挑，趁忙谷雨临明朝；

　　雨前价贵雨后贱，民艰触目陈鸣镳。

　　由来贵诚不贵伪，嗟哉老幼赴时意；

　　敝衣粝食曾不敷，龙团凤饼真无味。

　　《尝茶次寄越僧灵皎》

　　【宋代】林和靖

　　白云峰下两枪新，腻绿长鲜谷雨春。

　　静试却如湖上雪，对尝兼忆剡中人。

　　瓶悬金粉师应有，筋点琼花我自珍。

　　清话几时搔首后，愿与松色劝三巡。

　　《七言诗》

　　【清代】郑板桥

　　不风不雨正晴和，翠竹亭亭好节柯。

　　最爱晚凉佳客至，一壶新茗泡松萝。

　　几枝新叶萧萧竹，数笔横皴淡淡山。

　　正好清明连谷雨，一杯香茗坐其间。

本DOCX文档由 www.zciku.com/中词库网 生成，海量范文文档任你选，，为你的工作锦上添花,祝你一臂之力！